5ί9Π3ΐυΓβ ΝοΙ 


Ιοοβίίοη: ΑΙΗβ)5, ΕΙΙίπϊΚο 
Τ γροφθίιο 

ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



1413 



30 Ιανουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 152 


ΑΠΟΦΑΣΕΙΣ 

Αριθμ. οικ 88 

Καθιέρωση υπερωριακής εργασίας, καθ' υπέρβα¬ 
ση του υποχρεωτικού ωραρίου με αποζημίωση 
για τους υπαλλήλους της Περιφερειακής Ενότη¬ 
τας Έβρου για το έτος 2019, για την αντιμετώπι¬ 
ση εποχικών, έκτακτων ή επειγουσών αναγκών. 

Η ΕΚΤΕΛΕΣΤΙΚΗ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 159, 282 και 253 του 
ν. 3852/2010 (ΦΕΚ 87/Α ) «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

2. Τις διατάξεις του π.δ. 144/2010 (ΦΕΚ 237/27.12.2010) 
«Οργανισμός Περιφέρειας Α.Μ.0.». 

3. Τις διατάξεις των άρθρων 7 και 20 του ν. 4354/2015 
(ΦΕΚ 176/Β /16.12.2015) «Διαχείριση των μη εξυπηρε¬ 
τούμενων δανείων, μισθολογικές ρυθμίσεις και άλλες 
επείγουσες διατάξεις εφαρμογής της συμφωνίας δημοσι¬ 
ονομικών στόχων και διαρθρωτικών μεταρρυθμίσεων». 

4. Την αριθμ. 2/31029/ΔΕΠ/6.5.2016 εγκύκλιο του Γε¬ 
νικού Λογιστηρίου του Κράτους με θέμα: «Παροχή οδη¬ 
γιών για την εφαρμογή των διατάξεων του Κεφαλαίου 
Β'του ν. 4354/2015. 

5. Την υπ' αριθμ. 2/1757/0026-12.1.2017 (ΦΕΚ 17/Β ) 
απόφαση του Αναπληρωτή Υπουργού Οικονομικών 
«περί καθορισμού δικαιολογητικών για την καταβολή 
αποζημίωσης για υπερωριακή, νυχτερινή, Κυριακών και 
εξαιρέσιμων ημερών εργασία». 

6. Το άρθρο 29 του ν. 4483/2017, το οποίο καθορίζει το 
ωράριο λειτουργίας των Δ/νσεων Πολιτικής Προστασίας 
των Περιφερειών. 

7. Την αριθμ. πρωτ. Δ.Δ.οικ. 8096/28.12.2017 (ΦΕΚ 
4755 Β') απόφαση του Περιφερειάρχη Α.Μ.Θ. με θέμα 
«Μεταβίβαση αρμοδιοτήτων στον Εκτελεστικό Γραμ¬ 
ματέα της Περιφέρειας Ανατολικής Μακεδονίας και 
Θράκης». 

8. Την ανάγκη κάλυψης εποχικών, εκτάκτων και επει- 
γουσών υπηρεσιακών αναγκών για το έτος 2019: α) της 
Δ/νσης Ανάπτυξης Π.Ε. Έβρου, β) της Δ/νσης Τεχνικών 
Έργων Π.Ε. Έβρου, γ) της Δ/νσης Δημοσίας Υγείας Π.Ε. 


Έβρου, δ) της Δ/νσης Μεταφορών και Επικοινωνιών 
Π.Ε. Έβρου, ε) της Δ/νσης Μεταφορών και Επικοινωνιών 
Ορεστιάδας, στ) της Δ/νσης Αγροτικής Οικονομίας και 
Κτηνιατρικής Π.Ε. Έβρου, ζ) της Διεύθυνσης Διοικητικού - 
Οικονομικού Π.Ε. Έβρου, η) του Τμήματος Πολιτικής Προ¬ 
στασίας, θ) του Τμήματος Πληροφορικής, ι) του Γραφείου 
Αντιπεριφερειάρχη Π.Ε. Έβρου, δεδομένου ότι υπάρχει 
σοβαρότατη έλλειψη προσωπικού για τη στελέχωση των 
υπηρεσιών της Περιφερειακής Ενότητας Έβρου, των αυ¬ 
ξημένων αρμοδιοτήτων και του όγκου εργασίας. 

9. Το γεγονός ότι για την αντιμετώπιση των παραπάνω 
εκτάκτων υπηρεσιακών αναγκών οι υπάλληλοι ασχο¬ 
λήθηκαν και εξακολουθούν να ασχολούνται πέραν του 
κανονικού ωραρίου εργασίας, δεδομένου ότι δεν είναι 
δυνατό να διεκπεραιωθούν οι εργασίες εντός του κανο¬ 
νικού ωραρίου εργασίας. 

10. Το γεγονός ότι για την παραπάνω υπερωριακή 
απασχόληση έχουν προβλεφθεί σχετικές πιστώσεις 
στον Προϋπολογισμό του οικονομικού έτους 2019 της 
Περιφερειακής Ενότητας Έβρου στους ειδικούς φορείς 
4072, 4291,4292, 4295, 4311, 4351, 4391, 5291, 5292, 
5391, εγκρίνουμε: 

Την καθιέρωση υπερωριακής εργασίας με αποζημίω¬ 
ση, καθ' υπέρβαση του υποχρεωτικού ωραρίου για τις 
απογευματινές ώρες για εκατόν εξήντα δυο (162) συ¬ 
νολικά υπαλλήλους των υπηρεσιών της Περιφερειακής 
Ενότητας Έβρου, για το χρονικό διάστημα από τη δημο¬ 
σίευση της παρούσας σε ΦΕΚ και έως 31.12.2019 α) για 
μέχρι εκατόν είκοσι (120) ώρες συνολικά ο καθένας για το 
Α' Εξάμηνο του 2019 και β) για μέχρι εκατόν είκοσι (120) 
ώρες συνολικά ο καθένας για το Β' Εξάμηνο του 2019 
και για τους λόγους που αναφέρονται κάτωθι ως εξής: 

Α) Δ/ΝΣΗ ΑΝΑΠΤΥΞΗΣ Π.Ε. ΕΒΡΟΥ: 

Οι υπάλληλοί του Τμήματος Εμπορίου καιΤουρισμού 
επιβάλλεται να απασχοληθούν εκτός τακτικού ωραρίου 
για τους παρακάτω λόγους: 

1. Για την ασφάλεια των καταναλωτών οι αυτεπάγγελ- 
τοι έλεγχοι πρέπει να πραγματοποιούνται αιφνιδιαστικά 
και εκτόςτακτικού ωραρίου καθώς η εμπειρία έχει δείξει 
ότι υπάρχει μεγαλύτερη παραβατικότητα κατά τις νυχτε¬ 
ρινές ώρες και γενικότερα τις ώρες πέραν του τακτικού 
ωραρίου λειτουργίας του δημοσίου τομέα. 

2. Το ωράριο λειτουργίας αρκετών καταστημάτων που 
ελέγχονται από την υπηρεσία μας είναι κατά τις απο- 

γευματινές και νυχτερινές ώρες (ταβέρνες, εστιατόρια, 
καφέ, μπαρ, ταχυφαγεία, νυχτερινά κέντρα διασκέδασης, 
πρατήρια υγρών καυσίμων). 

3. Η υπηρεσία μας ενεργεί κατόπιν καταγγελιών των 
καταναλωτών οι οποίες αφορούν κυρίως τις ώρες πέραν 
του τακτικού ωραρίου. 

4. Οι δειγματοληψίες αλκοολούχων ποτών από τα νυ¬ 
χτερινά κέντρα διασκέδασης πραγματοποιούνται κατά 
τις νυχτερινές ώρες λόγω της φύσης του αντικειμένου 
τους και της μεγάλης κατανάλωσης που παρατηρείται 
εκείνες τις ώρες. 

5. Η υπηρεσία μας συμμετέχει σε μικτά κλιμάκια ελέγ¬ 
χου κατόπιν συνεννόησης ή και κλήσης από τα Αστυνο¬ 
μικά Τμήματα της περιοχής, τα οποία αφορούν κυρίως 
νυχτερινούς ελέγχους σε καταστήματα που λειτουργούν 
πέραν του τακτικού ωραρίου. 

6. Η αρμοδιότητα ελέγχου της κατοχής και χρήσης 
των τερματικών μηχανημάτων Ρ05 και την υποχρέωση 
αποδοχής καρτών στις εμπορικές συναλλαγές. 

Συγκεκριμένα οι περισσότεροι έλεγχοι που διενεργού- 
νται από την Υπηρεσία μας καλύπτουν εποχικές ανάγκες 
όπως: 

1. Το φθινόπωρο και τον χειμώνα διενεργούνται οι 
έλεγχοι διανομής πετρελαίου θέρμανσης και οι έλεγχοι 
σε στερεά καύσιμα (καυσόξυλα). 

2. Εντατικοποιούνται οι αγορανομικοί έλεγχοι τις πε¬ 
ριόδους των εορτών (Χριστούγεννα - Πάσχα), σύμφωνα 
και με γραπτές εντολές του αρμόδιου υπουργείου. 

3. Την άνοιξη και το καλοκαίρι, εντατικοποιούνται οι 
αγορανομικοί έλεγχοι σε καταστήματα μαζικής εστία¬ 
σης και σε καταστήματα τροφίμων και ποτών, λόγω των 
περιόδων Αποκριών, Σαρακοστής και λόγω αυξημένης 
τουριστικής κίνησης στην περιοχή την περίοδο του κα¬ 
λοκαιριού. 

4. Στις περιπτώσεις καταγγελιών πολιτών (λειτουργεί 
στην Υπηρεσία πενταψήφιο τηλεφωνικό κέντρο καταγ¬ 
γελιών καθώς και το τετραψήφιο της Γ.Γ. Καταναλωτή) 
και εισαγγελικών παραγγελιών, διενεργούνται έκτακτοι 
έλεγχοι. 

Β) Δ/ΝΣΗ ΤΕΧΝΙΚΩΝ ΕΡΓΩΝ Π.Ε ΕΒΡΟΥ: 

Οι υπάλληλοι τίθενται σε κατάσταση: I) ετοιμότητας σε 
περίπτωση έγγραφης κατεπείγουσας προειδοποίησης 
του ΥΠΟΥΡΓΕΙΟΥ ΕΣΩΤΕΡΙΚΩΝ / ΕΝΙΑΙΟ ΣΥΝΤΟΝΙΣΤΙΚΟ 
ΚΕΝΤΡΟ ΕΠΙΧΕΙΡΗΣΕΩΝ (ΕΣΚΕ) / ΚΕΝΤΡΟ ΕΠΙΧΕΙΡΗΣΕΩΝ 
ΠΟΛΙΤΙΚΗΣ ΠΡΟΣΤΑΣΙΑΣ ως εμπλεκόμενοι φορείς σε 
έργα και δράσεις για την αντιμετώπιση κινδύνων από 
επικίνδυνα καιρικά φαινόμενα ή 

II) ενεργοποίησης και αντιμετώπισης έκτακτης 
υπηρεσιακής ανάγκης: ΠΛΗΜΜΥΡΕΣ - ΧΙΟΝΟΠΤΩ¬ 
ΣΕΙΣ - ΠΥΡΚΑΓΙΕΣ - ΣΕΙΣΜΟΙ - ΤΕΧΝΟΛΟΓΙΚΕΣ ΚΑΤΑΣ¬ 
ΤΡΟΦΕΣ - ΕΚΤΑΚΤΗ ΑΠΟΚΑΤΑΣΤΑΣΗ ΕΠΙΚΙΝΔΥΝΩΝ ΚΑ¬ 
ΤΟΛΙΣΘΗΣΕΩΝ ΚΑΙ ΒΛΑΒΩΝ ΕΘΝΙΚΟΥ ΚΑΙ ΕΠΑΡΧΙΑΚΟΥ 
ΟΔΙΚΟΥ ΔΙΚΤΥΟΥ. 

Σημείωση: οι παραπάνω υπάλληλοι ενδέχεται να ερ- 
γασθούν κατά περίπτωση εφόσον κριθεί απαραίτητο, 
ανάλογα της διαμορφωθείσας κατάστασης και των πραγ¬ 
ματικών αναγκών. 

Το παραπάνω συνεργείο επίσης είναι υπεύθυνο για τον 
συντονισμό και ενεργοποίηση του απαραίτητου Μηχα¬ 


νολογικού Εξοπλισμού (Μηχανήματα Έργων - Φορτηγά) 
και των απαραίτητων υπαλλήλων Μηχανικών - Χειρι¬ 
στών - Οδηγών - Τεχνιτών για την αντιμετώπιση της 
έκτακτης ανάγκης. 

Οι παραπάνω ανάγκες προκαλούν πρόσθετα καθήκο¬ 
ντα, τα οποία δεν είναι δυνατόν να προβλεφτούν και να 
διεκπεραιωθούν στα πλαίσια του κανονικού ωραρίου. 

Γ) Δ/ΝΣΗ ΔΗΜΟΣΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ ΜΕΡΙ¬ 
ΜΝΑΣ Π.Ε. ΕΒΡΟΥ: 

Οι υπάλληλοι της Δ/νσης πρέπει να εργαστούν εκτός 
ωραρίου για την άσκηση των παρακάτω αρμοδιοτήτων: 

1 .Τον υγειονομικό έλεγχο των καταστημάτων μαζικής 
εστίασης και των Κέντρων Διασκέδασης, τα περισσότερα 
των οποίων λειτουργούν εκτός της διάρκειας ωραρίου 
λειτουργίας των δημοσίων υπηρεσιών, μετά από καταγ¬ 
γελίες εισαγγελικές εντολές, ή έκτακτο και αυτεπάγγελτο 
έλεγχο. 

2. Τον έλεγχο τροφίμων και των συνθηκών υγιεινής 
σε τοπικές πολιτιστικές εκδηλώσεις (πανηγύρια, υπαί¬ 
θριες εκδηλώσεις συλλόγων, κτλ), ή δραστηριοτήτων 
με εποχιακό χαρακτήρα (πλανόδιοι μικροπωλητές της 
παραλιακής ζώνης, οραη 03Γ5, εκδηλώσεις εορτών, κτλ) 
οι οποίες πραγματοποιούνται κυρίως τις απογευματινές 
ώρες, μετά από καταγγελίες ή έκτακτο και αυτεπάγγελτο 
έλεγχο. 

3. Τον έλεγχο εφαρμογής του αντικαπνιστικού νόμου, 
σε καταστήματα που λειτουργούν κυρίως τις απογευ¬ 
ματινές ώρες, μετά από καταγγελίες ή έκτακτο και αυ¬ 
τεπάγγελτο έλεγχο. 

4. Τη διαχείριση διατροφικών κρίσεων (τροφοδηλη- 
τηριάσεις) κατά τις οποίες απαιτείται άμεση διενέργεια 
ελέγχου σε χώρους παραγωγής, παρασκευής ή και προ¬ 
σφοράς τροφίμων και διενέργεια επιδημιολογικής διε- 
ρεύνησης, οποιαδήποτε ώρα της ημέρας. 

5. Τη διενέργεια ηχομετρήσεων και τη διαπίστωση 
ηχορύπανσης μετά από καταγγελίες. Οι ηχομετρήσεις 
διενεργούνται τις απογευματινές και νυχτερινές ώρες, 
ώστε τα καταστήματα αυτά να βρίσκονται σε πλήρη 
λειτουργία. 

6. Τη διενέργεια υγειονομικού ελέγχου καταστημάτων 
και τροφίμων με αυξημένη συχνότητα κατά τις εορτα¬ 
στικές περιόδους, αυτεπάγγελτο ή κατόπιν καταγγελιών. 

7. Τη παρακολούθηση και διεκπεραίωση προγραμμά¬ 
των που εκτελεί η υπηρεσία μας όπως α) η εφαρμογής 
του προγράμματος καταπολέμησης κουνουπιών, που 
πραγματοποιείται τις πρώτες πρωινές ώρες (υπολειμμα- 
τικές ακμαιοκτονίες και αεροψεκασμοί) ή τις απογευμα¬ 
τινές και νυχτερινές ώρες (επίγειες και εναέριες εφαρμο¬ 
γές με υΐν) β) η εφαρμογή των όρων συνδιοργάνωσης 
πολιτιστικών και αθλητικών εκδηλώσεων 

8. Τον έλεγχο λειτουργίας γυμναστηρίων και πολιτι¬ 
στικών συλλόγων που λειτουργούν (τις απογευματινές 
κυρίως ώρες) ως επαγγελματικοί σύλλογοι, μετά από 
καταγγελίες ή αυτεπάγγελτο. 

9. Την συμμετοχή σε επιτροπές, συσκέψεις και σε 
έκτακτα και απρόβλεπτα γεγονότα όπως πλημμύρες, 
πυρκαγιές κτλ. 

10. Τον έκτακτο επιτόπιο έλεγχο ασθένειας υπαλλήλων 
από τον ιατρό της υπηρεσίας. 




Τεύχος Β' 152/30.01.2019 

11 .Τις ενημερώσεις πληθυσμιακών ομάδων, με επιτό¬ 
πιες ομιλίες, διανομή υλικού, διοργάνωση εκδηλώσεων 
κτλ (όπως προβλέπεται από τις Υγειονομικές Διατάξεις 
και νόμους α) Υ1γ/ΓΠ/οικ96967/12, β) Α5/3010/85, 
γ) ν. 3868/2010 κ.τ.λ.). 

Δ) Δ/ΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Π.Ε. 
ΕΒΡΟΥ: 

Α) Η Δ/νση Μεταφορών και Επικοινωνιών το έτος 2019, 
με τους δώδεκα (12) πιστοποιημένους υπάλληλους/εξε¬ 
ταστές της, πρέπει να διενεργήσει το έργο της πρακτικής 
εξέτασης οδηγών και υποψηφίων οδηγών, σύμφωνα με 
το π.δ. 51/2012, το οποίο σε αναλογία με τα δεδομένα 
πρακτικών εξετάσεων των εννέα πρώτων μηνών του 
2018, αφορά την εξέταση περίπου δυο χιλιάδων (2000) 
υποψηφίων οδηγών και οδηγών μοτοσυκλετών και αυτο¬ 
κινήτων και εκατό (100) οδηγών και υποψηφίων οδηγών 
φορτηγών και λεωφορείων, στην Αλεξανδρούπολη και 
στο Σουφλί. 

Στις παραπάνω προβλέψεις θα πρέπει να προστεθούν 
και περίπου 600 ακόμα υποψήφιοι και 120 υφιστάμενοι 
οδηγοί άνω των 74 ετών οι οποίοι λόγω της αποχής των 
εξεταστών από το εξεταστικό έργο, που έχει προκηρυ¬ 
χθεί από τον Οκτώβριο του 2018 πανελλαδικά δεν έχουν 
εξεταστεί ακόμα. 

Για να διεκπεραιωθεί το εν λόγω έργο θα πρέπει να 
συγκροτηθεί ανάλογος αριθμός επιτροπών σύμφωνα 
με το άρθρο 11 της με α.π. 552/88/2013 (ΦΕΚ4/Β72013) 
απόφασης του Υ.Α.Α.Υ.ΜΕ. και Δικτύων, στελεχωμένων 
κάθε φορά με δύο (2) εξεταστές, οι οποίοι θα πραγματο¬ 
ποιήσουν τις δοκιμασίες προσόντων και συμπεριφοράς. 

Σύμφωνα με το άρθρο 2 του ν. 4402/2016 (ΦΕΚ 121/ 
Α72016) και το άρθρο 31 του ν. 4474/2017 (ΦΕΚ 80/ 
Α72017), το έργο της δοκιμασίας προσόντων και συ¬ 
μπεριφοράς οδηγών και υποψηφίων οδηγών αποτελεί 
έργο που εκτελείται εντός του κανονικού ωραρίου των 
δημοσίων υπηρεσιών και εντός του χρόνου που καλύ¬ 
πτεται από την προβλεπόμενη από την νομοθεσία υπε- 
ρωριακή απασχόληση. 

Β) Η Υπηρεσίας μας πρέπει να πραγματοποιήσει το 
έτος 2019 (σύμφωνα με τα πεπραγμένα των παρελθό¬ 
ντων ετών), πέραν των διακοσίων (200) ελέγχων - αυ¬ 
τοψιών, από επιτροπές αποτελούμενες κάθε φορά από 
δύο (2) υπαλλήλους της. 

Οι έλεγχοι αυτοί είναι χωρίς προειδοποίηση, τουλάχι¬ 
στον μία φορά τον χρόνο, στις Σχολές Οδηγών, σε εφαρ¬ 
μογή των διατάξεων του π.δ. 208/2002 και υπουργικής 
απόφασης 20864/6794/2003 και ανά περίσταση (έλεγχος 
σε κάθε διδακτική περίοδο σύμφωνα με τα εγκεκριμένα 
προγράμματα των Σχολών Οδηγών) σύμφωνα με το άρ¬ 
θρο 3, της υπ'αριθμόν 33243/4949 (ΦΕΚ 2250/Β72012) 
απόφασης και της μεα.π.11515/1839/28.2.2013 εγκυκλί¬ 
ου του Υπουργείου Υποδομών, Μεταφορών και Δικτύ¬ 
ων, περί ελέγχου - εποπτείας Σχολών Οδηγών / Κέντρων 
Π.Ε.Ι. σε Σχολές Οδηγών / ΚΕΘΕΕΥΟ / Κέντρων Π.Ε.Ι. / 
ΣΕΚΟΟΜΕΕ, πέραν του κανονικού ωραρίου. 

Γ) Η Υπηρεσίας μας το έτος 2019, οφείλει να διεκπε- 
ραιώσει,(σε αναλογία με τα πεπραγμένα των εξετάσε¬ 
ων των πρώτων έντεκα μηνών του 2018) το βοηθητικό 
έργο των πρακτικών και θεωρητικών εξετάσεων τεσσά¬ 


ρων (4.000) χιλιάδων οδηγών και υποψηφίων οδηγών, 
εκτός ωραρίου εργασίας, σύμφωνα με την με α.π. Α3/ 
οικ.50984/7947/22.11.2013 (ΦΕΚ 3056/Β /2013), από¬ 
φασης του Υ.Α.Α.Υ.ΜΕ. και Δικτύων, δηλαδή την παροχή 
εργασίας για: α) την έκδοση αδειών οδήγησης (όπως, 
ταξινόμηση φακέλων, αρχειοθέτηση εγγράφων) β) τη 
μηχανογραφική υποστήριξη του σχετικού έργου (όπως, 
ταξινόμηση των απογραφικών αδειών οδήγησης, εισα¬ 
γωγή σχετικών στοιχείων των αδειών αυτών σε Η/Υ) 
γ) η μελέτη και επεξεργασία στατιστικών στοιχείων και 
λοιπών θεμάτων που έχουν σχέση με τις εξετάσεις υπο¬ 
ψηφίων οδηγών και την ασφάλεια της κυκλοφορίας δ) τη 
διεκπεραίωση των σχετικών εργασιών που αφορούν ελ¬ 
ληνικές άδειες οδήγησης που επιστρέφονται από χώρες 
της Ε.Ε. ή ζητούνται πληροφορίες για την γνησιότητά 
τους ή για τη σύνταξη και διεκπεραίωση αλληλογραφίας 
με χώρες της Ε.Ε. αναφορικά με συγκεκριμένες άδειες 
οδήγησης που έχουν εκδοθεί από τις αρμόδιες ελληνι¬ 
κές αρχές ε) τη διεκπεραίωση θεμάτων που αφορούν τις 
οικονομικές υπηρεσίες (όπως, έλεγχο δικαιολογητικών 
εξεταστών ιατρών, εξεταστών υποψηφίων οδηγών, σύ¬ 
νταξη καταστάσεων κ.τ.λ.) στ) την επεξεργασία στοιχείων 
αδειών οδήγησης και λοιπών θεμάτων που ανακύπτουν 
κατά την ελεγκτική διαδικασία του Σώματος Επιθεωρη¬ 
τών Ελεγκτών του Υ.Μ.Υ. και Δικτύων και έχουν σχέση με 
τις εξετάσεις υποψηφίων κ.λπ.. 

Δ) Το Τμήμα Αδειών Οδήγησης της Υπηρεσίας μας το 
έτος 2019, οφείλει να διεκπεραιώσει αιτήματα του Υ.Μ.Ε., 
Αστυνομικών, Δικαστικών και λοιπών Αρχών, σχετικά με 
άδειες οδήγησης και να συντηρήσει, εκκαθαρίσει και να 
επεκτείνει το αρχείο του τμήματος. 

Ε)Το Τμήμα Αδειών Κυκλοφορίας της Υπηρεσίας μας 
το έτος 2019, οφείλει να διεκπεραιώσει δεσμεύσεις και 
αποδεσμεύσεις οχημάτων που ζητούνται από Αστυνο¬ 
μικές Δ/νσεις από όλη την Ελλάδα, αλληλογραφία με 
Δημοτικές και Δικαστικές Αρχές, δικαστικούς επιμελητές 
για οχήματα και αναζήτηση από πολίτες στοιχείων για 
ανασφάλιστα και χωρίς δελτίο Κ.Τ.ΕΟ. οχήματα, καθώς 
και επικαιροποίηση μητρώων που διατηρεί η Υπηρεσία 
(Αδειών άσκησης επαγγέλματος, κρατικών αυτοκινή¬ 
των, Υπεραστικών - Αστικών Λεωφορείων, Ε.Δ.Χ. κτλ) 
και συντήρηση, εκκαθάριση και επέκταση του αρχείου 
του τμήματος. 

ΣΤ) Το Τ εχνικό ΤμήματηςΥπηρεσίαςμαςτο έτος 2019, 
οφείλει να πραγματοποιήσει ελέγχους σε πρατήρια καυ¬ 
σίμων, συνεργία - πλυντήρια - σταθμούς αυτοκινήτων 
καθώς και να διεκπεραιώσει συντήρηση, εκκαθάριση 
και επέκταση του αρχείου του. 

Ε) Δ/ΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΟΡΕΣΤΙ- 
ΑΔΑΣ: 

Διεξαγωγή των σεμιναρίων εκπαίδευσης των οδηγών 
στα ΚΕ.Θ.Ε.Υ.Ο και σχολών ΠΕΙ κατά τις απογευματινές 
ώρες, (σε εφαρμογή της υπ' αριθμ. 33243/4894 (ΦΕΚ 
2250/Β72012) απόφασης του Υπουργείου Υποδομών, 
Μεταφορών και Δικτύων, περί εποπτείας - ελέγχου σε 
σχολές Π.Ε.Ι., έλεγχοι στις Σχολές Οδηγών (λόγω μη ευχέ¬ 
ρειας κατά τις εργάσιμες ώρες η οποία πηγάζει από την 
έλλειψη προσωπικού) και η υποχρέωσή για επιτόπιους 
ελέγχους σύμφωνα με την κείμενη νομοθεσία. 

ΣΤ) Δ/ΝΣΗ ΑΓΡ. ΟΙΚΟΝΟΜΙΑΣ ΚΑΙ ΚΤΗΝΙΑΤΡΙΚΗΣ Π.Ε. 
ΕΒΡΟΥ: 

I) ΤΜΗΜΑ ΚΤΗΝΙΑΤΡΙΚΗΣ,ΚΤΗΝΙΑΤΡΙΚΑ ΚΕΝΤΡΑ ΚΑΙ 
ΑΓΡΟΤΙΚΑ ΚΤΗΝΙΑΤΡΕΙΑ: 

Οι Κτηνίατροι δέκα άτομα (10) και οι λοιποί υπάλληλοι 
έξι άτομα (6) υποχρεούνται να παρέχουν τις υπηρεσίες 
τους και πέραν του κανονικού ωραρίου σύμφωνα με τις 
διατάξεις με του άρθρου 20β του ν. 248/1914 (ΦΕΚ110/ 
τ.Α'/1914) «Περί οργανώσεως της ζωοτεχνικής και Κτηνι¬ 
ατρικής Υπηρεσίας» όπως τροποποιήθηκε με τις διατά- 
ξειςτου άρθρου 13 του ν. 2538/1997 (ΦΕΚ242/τ.Α'/1997) 

Οι ως άνω υπάλληλοι θα εργασθούν υπερωριακά μετά 
την λήξη του ωραρίου τους, για τις παρακάτω έκτακτες, 
εποχικές ανάγκες: 

1) Πρόγραμμα επιτήρησης και καταπολέμησης της 
λύσσας. Επιτήρηση των περιοχών ρίψεων των δολωμά¬ 
των του αντιλυσσικού εμβολιασμού και διαχείριση των 
εμβολίων για την προστασία ανθρώπων και ζώων, όταν 
αυτά από ατύχημα βρεθούν εντός οικισμών ή αγρών. 
Λήψη δειγμάτων από θανατωθείσες αλεπούδες στα πλαί¬ 
σια της ενεργητικής επιτήρησης της Λύσσας. 

2) Κτηνιατρικοί έλεγχοι των εγκαταστάσεων παρα¬ 
γωγής, επεξεργασίας, εμπορίας και διάθεσης τροφίμων 
Ζωικής Προέλευσης (Ζ.Π) στις περιόδους αιχμής (Πάσχα, 
Χριστούγεννα και λοιπές εορτές). Σύνταξη των συνο¬ 
δευτικών εγγράφων, συσκευασία και. άμεση αποστολή 
των ληφθέντων δειγμάτων στο αρμόδιο Εργαστήριο. 
Έκδοση Υγειονομικών πιστοποιητικών, εγγράφων κυ¬ 
κλοφορίας και λοιπών συνοδευτικών εγγράφων για την 
νόμιμη μετακίνηση των ζώντων ζώων προς σφαγή. 

3) Εμβολιασμοί των αιγοπροβάτων της Π.Ε Έβρου κατά 
της Βρουκέλλωσης των αιγοπροβάτων (εμβόλιο ΚΕΝ/-1) 
καταχώρηση τους σε βάση δεδομένων και αποστολή 
των στοιχείων στην Κεντρική Αρμόδια Αρχή του Υπ.Α.Α.Τ. 
Λήψη δειγμάτων αίματος από τα αρσενικά αιγοπρόβα- 
τα»από τους κτηνιάτρους και το βοηθητικό προσωπικό. 
Σύνταξη των συνοδευτικών εγγράφων, συσκευασία και 
άμεση αποστολή των ληφθέντων δειγμάτων αίματος 
στο αρμόδιο Εργαστήριο. 

4) Εμβολιασμός των βοοειδών της Π.Ε Έβρου κατά 
της Οζώδους δερματίτιδας και έλεγχος της πορείας του 
προγράμματος εμβολιασμών. Καταχώριση των στοιχεί¬ 
ων εμβολιασμού από το Διοικητικό προσωπικό, στην 
αντίστοιχη Κτηνιατρική Βάση Δεδομένων του Υπ.Α.Α.Τ.. 

5) Ετήσια απογραφή των αιγοπροβάτων και των χοιρι¬ 
νών της Π.Ε Έβρου και καταχώριση των στοιχείων στην 
Κτηνιατρική Βάση Δεδομένων(ΟΠΣ-Κ) του Υπ.Α.Α.Τ.. 

6) Σήμανση και καταγραφή των παραγωγικών ζώων 
(βοοειδών, αιγοπροβάτων, χοιρινών). Διενέργεια εκτά¬ 
κτων επιτόπιων ελέγχων στις κτηνοτροφικές εκμεταλ¬ 
λεύσεις για την σήμανση και καταγραφή του ζωικού 
κεφαλαίου και την τήρηση των μητρώων της εκμετάλ¬ 
λευσης. Καταχώριση των ευρημάτων των επιτόπιων 
ελέγχων στην Κτηνιατρική Βάση Δεδομένων (ΟΠΣ-Κ) 
του Υπ.Α.Α.Τ.. 

7) Διενέργεια των πάσης φύσεως κτηνιατρικών ελέγ¬ 
χων που πραγματοποιούνται εκτάκτως όταν ανακύπτει 
το πρόβλημα και υπάρχει άμεση ανάγκη για μετάβαση 
κτηνιάτρου (με ή χωρίς βοηθητικό προσωπικό). Διε- 


ρεύνηση καταγγελιών των πολιτών ή των φορέων για 
εξέταση και αξιολόγηση πραγματικών περιστατικών εν 
εξελίξει. 

8) Αντιμετώπιση των παράνομων δραστηριοτήτων στα 
ζώντα ζώα και στα τρόφιμα Ζ.Π, για την δέσμευση, κατά¬ 
σχεση ή καταστροφή αυτών και επιβολή των ποινικών 
και διοικητικών κυρώσεων. Αντικείμενα υπερωριακής 
απασχόλησης: 

9) Έκτακτοι έλεγχοι των εγκαταστάσεων παραγωγής, 
επεξεργασίας, εμπορίας και διάθεσης τροφίμων Ζωικής 
Προέλευσης. Σύνταξη των συνοδευτικών εγγράφων, συ¬ 
σκευασία και άμεση αποστολή των ληφθέντων δειγμά¬ 
των σε αρμόδιο Εργαστήριο. 

10) Λήψη δειγμάτων από ζωντανά ή νεκρά ζώ- 
α(αλεπούδες, λοιπά άγρια ή οικόσιτα ζώα, κλπ) στα 
πλαίσια της παθητικής επιτήρησης της Λύσσας. 

11) Έλεγχος, Επιτήρηση και Εξάλειψη επιζωοτικών 
νοσημάτων και εφαρμογή των κατά περίπτωση νομο¬ 
θετημένων Σχεδίων Έκτακτης Ανάγκης. 

12) Λήψη μέτρων και εφαρμογή των Σχεδίων Έκτακτης 
Ανάγκης κατά την υποψία εμφάνισης ή την επιβεβαίωση 
κρούσματος των λοιπών νοσημάτων που απειλούν την 
υγεία των ζώων. 

13) Λήψη επειγόντων μέτρων για την διαχείριση μιας 
διατροφικής κρίσης (π.χ. τροφοτοτοξινώσεις) και την 
προστασία της Δημόσιας υγείας. 

14) Λήψη επειγόντων μέτρων για την επιτήρηση, τον 
έλεγχο ή την εκρίζωση των νοσημάτων που μεταδίδο¬ 
νται από τα ζώα στον άνθρωπο (π.χ. Μεταδοτικές Σπογ¬ 
γώδεις Εγκεφαλοπάθειες, Βρουκέλλωση, Ιός του Δυτικού 
Νείλου, Φυματίωση, Γρίπη των πτηνών κ.α.). 

II) ΤΜΗΜΑ ΠΟΙΟΤΙΚΟΥ ΚΑΙ ΦΥΤΟΥΓΕΙΟΝΟΜΙΚΟΥ 
ΕΛΕΓΧΟΥ 

Κάλυψη έκτακτων αυξημένων υπηρεσιακών αναγκών, 
οι οποίες προκύπτουν λόγω εκτέλεσης του Προγράμ¬ 
ματος Δακοκτονίας 2019 και δεδομένης της ύπαρξης 
έλλειψης προσωπικού, των αυξημένων αρμοδιοτήτων 
και του όγκου εργασίας, ήτοι: 

Έχοντας υπόψη Α) τις διατάξεις του άρθρου 10 του 
ν. 2732/1999, (ΦΕΚ 154/Α730.7.1999) «Παροχή υπηρε¬ 
σιών γεωπόνων και λοιπών υπαλλήλων στο πρόγραμ¬ 
μα Δακοκτονίας οι οποίοι υποχρεούνται να παρέχουν 
τις υπηρεσίες τους και πέραν του κανονικού ωραρίου, 
εφόσον επιβάλλεται από υπηρεσιακές ανάγκες» Β) Την 
υπ' αριθμ. 123877/24.5.2005 κοινή υπουργική απόφα¬ 
ση (ΦΕΚ 775/τ.Β'/9.6.2005), σύμφωνα με την οποία η 
διάρκεια των εργασιών Δακοκτονίας ορίζεται από 1 ης 
Μαρτίου μέχρι 31 Δεκεμβρίου κάθε έτους. 

Γ) Το υπ'αριθμ. 13997/136664/19.12.2017 έγγραφο 
του ΥΠ.Α.Α.Τ. για άμεση έναρξη των διαδικασιών του 
προγράμματος συλλογικής καταπολέμησης του δάκου 
έτους 2019. 

Δ) Έλεγχος - Εποπτεία συνεργείων τοποθέτησης παγί¬ 
δων, ψεκασμών κατά τις απογευματινές ώρες, έλεγχος 
ελαιώνων και ελαιοτριβείων. 

III) ΤΜΗΜΑ ΤΟΠΟΓΡΑΦΙΑΣ, ΕΠΟΙΚΙΣΜΟΥ - ΑΝΑΔΑΣ¬ 
ΜΟΥ 

Κάλυψη έκτακτων αυξημένων υπηρεσιακών αναγκών, 
οι οποίες προέκυψαν, δεδομένηςτης ύπαρξης έλλειψης 

προσωπικού, των αυξημένων αρμοδιοτήτων και του 
όγκου εργασίας, ήτοι: Λόγω ζητημάτων που προκύπτουν 
από διορθώσεις του κτηματολογίου για προστασία των 
εποικιστικών εκτάσεων. Ήτοι: 

- αγωγών κατά των αρχικών εγγραφών 

- υποβολή δηλώσεων κατά την τρέχουσα κτηματο- 
γράφηση 

- υποβολή ενστάσεων κατά τη διαδικασία των τρε- 
χουσών κτηματογραφήσεων όλων των αγροκτημάτων 
αρμοδιότητας πλην της περιοχής της Αλεξανδρούπολης. 

Ζ) Δ/ΝΣΗ ΔΙΟΙΚΗΤΙΚΟΥ ΟΙΚΟΝΟΜΙΚΟΥ 

Το γεγονός ότι παρίσταται ανάγκη παροχής εργασίας 
πέρα από το κανονικό ωράριο για την έγκαιρη αντιμε¬ 
τώπιση εκτάκτων υπηρεσιακών αναγκών της Π.Ε. Έβρου, 
από τους υπαλλήλους του Τμήματος Οικονομικής Δια¬ 
χείρισης της Π.Ε. Έβρου ιδιαίτερα μεταξύ άλλων: για τη 
συγκέντρωση και καταχώρηση των δικαιολογητικών των 
χρηματικών ενταλμάτων πληρωμής, την συγκέντρωση 
των αιτούμενων στοιχείων για την κατάρτιση του προ¬ 
ϋπολογισμού της Περιφερειακής Ενότητας, τον έλεγχο 
των εγγεγραμμένων πιστώσεων του προϋπολογισμού 
και την εισήγηση στο αρμόδιο τμήμα της έδρας για την 
τροποποίησή τους, τον έλεγχο νομιμότητας και κανο¬ 
νικότητας, εκκαθάριση και έκδοση εντολής πληρωμής 
δαπανών, την έκδοση των χρηματικών ενταλμάτων 
προπληρωμής και πάγιας προκαταβολής, καθώς και για 
την παρακολούθηση της απόδοσης τους, την μελέτη 
απόκτησης εσόδων, την κατάρτιση των σχεδίων απο¬ 
φάσεων ανάληψης υποχρεώσεων, τον έλεγχο τήρησης 
των περί ανάληψης υποχρεώσεων διατάξεων, τη βεβαί¬ 
ωση επί των πράξεων διορισμών, εντάξεων, μετατάξεων, 
αποσπάσεων και προαγωγών του προσωπικού για την 
ύπαρξη σχετικών προβλέψεων στον προϋπολογισμό, και 
ιδιαίτερα την έκδοση εντολής πληρωμής των δαπανών, 
μέσα στα καθοριζόμενα κατά μήνα όρια πληρωμών και 
την έκδοση χρηματικών ενταλμάτων εντός της προ- 
βλεπόμενης προθεσμίας από το ενωσιακό και εθνικό 
κανονιστικό πλαίσιο, μέριμνα για την αποτροπή συσ¬ 
σώρευσης οφειλών και ανεξόφλητων υποχρεώσεων, τη 
διαμόρφωση των αντίστοιχων προτύπων - φορμών και 
εγγράφων για την έκδοση των χρηματικών ενταλμάτων, 
τη σύνταξη έκθεσης επί διαφωνιών με το διατάκτη κατά 
τη διενέργεια ελέγχου νομιμότητας και κανονικότητας 
της δαπάνης, την καταχώρηση των στοιχείων των δικαι¬ 
ούχων δαπανών και την τήρηση του μητρώου αυτών. 

Οι υπάλληλοι του Τμήματος Προμηθειών θα ερ¬ 
γαστούν υπερωριακά, καθώς θα ασχοληθούν με την 
προετοιμασία - προκήρυξη - διενέργεια - παρακολού¬ 
θηση διαγωνιστικών διαδικασιών, συγγραφή απόψεων 
ασφαλιστικών μέτρων και προδικαστικών προσφυγών, 
αναρτήσεις σε ΕΣΗΔΗΣ, ΔΙΑΥΓΕΙΑ, ΚΗΜΔΗΣ, διεκπεραί¬ 
ωση - απάντηση πληθώρας εγγράφων, τακτοποίηση 
και τήρηση αρχείου προμηθευόμενων ειδών, έρευνα 
αγοράς και διαβούλευση για κάθε είδους προμήθεια ή 
υπηρεσία, σχεδίασμά και κατάρτιση προγράμματος προ¬ 
μηθειών κ.λπ. Επιπρόσθετα οι υπάλληλοι του Τμήματος 
Προμηθειών απασχολούνται με τη σύνταξη εισηγήσεων 
διαβίβασης κάθε είδους ανάθεσης προμηθειών / υπηρε¬ 
σιών όλων των Υπηρεσιών της ΠΕ Έβρου, σύμφωνα με 


το άρθρο 118 του ν. 4412/2016 καθώς και με τον έλεγχο 
των σχετικών με τον ν. 4412/2016 εισηγήσεων, όλων των 
Υπηρεσιών της Π.Α.Μ.Θ. προς την Οικονομική Επιτρο¬ 
πή, ελέγχους των πρακτικών και των αποσπασμένων 
των αποφάσεων της Επιτροπής, εργασία για την οποία 
ορίστηκαν μέλη της υποστηρικτικής ομάδας της Οικο¬ 
νομικής Επιτροπής Π.Α.Μ.Θ., σύμφωνα με την αριθμ. 
2611/26.5.2017 απόφαση του Περιφερειάρχη Α.Μ.Θ.. 

ΣτοΤμήμα Προσωπικού και Μισθοδοσίας προκύπτουν 
έκτακτες, εποχικές και απρόβλεπτες υπηρεσιακές ανά¬ 
γκες κατόπιν εγκυκλίων, κανονισμών και οδηγιών που εκ¬ 
δίδουν κυρίως το Υπουργείο Εσωτερικών, το Υπουργείο 
Διοικητικής Ανασυγκρότησης, το Υπουργείο Οικονομι¬ 
κών και το Γενικό Λογιστήριο του Κράτους και τα λοιπά 
Υπουργεία και με τις οποίες ζητούνται αναφορές και 
στοιχεία (προσωπικού, μισθοδοσίας, οικονομικά) μέσα 
σε αποκλειστικές δεσμευτικές προθεσμίες. Υποβολή 
απόψεων της Υπηρεσίας στα Διοικητικά Δικαστή ρια για 
την εκδίκαση διαφορών της Περιφέρειας με υπαλλήλους. 

Η απονομή νέων αρμοδιοτήτων προς το Τμήμα Προ¬ 
σωπικού και Μισθοδοσίας, η τήρηση προθεσμιών ως 
προς την καταχώρηση στοιχείων στις ηλεκτρονικές 
βάσεις δεδομένων (Μητρώο Μισθοδοτούμενων Ελλη¬ 
νικού Δημοσίου, Κόμβος Διαλειτουργικότητας, ΥΕΚΑ- 
Πληροφοριακό Σύστημα «Εργάνη», Ηλεκτρονική Βάση 
Σώματος Επιθεωρητών Ελεγκτών Δημόσιας Διοίκησης- 
«Σύστημα παρακολούθησης διαδικασίας ελέγχου νομι¬ 
μότητας πτυχίων, πιστοποιητικών και λοιπών δικαιολο- 
γητικών του προσωπικού μητρώου των υπαλλήλων» και 
«Σύστημα καταχώρησης και παρακολούθησης πειθαρ¬ 
χικών υποθέσεων υπαλλήλων δημόσιων φορέων», Ηλε¬ 
κτρονική βάση Γενικού Επιθεωρητή Δημόσιας Διοίκησης 
«Πόθεν Έσχες»). 

Οι προθεσμίες που τίθενται κατά την πρόσληψη επο¬ 
χικού προσωπικού με προγράμματα ΟΑΕΔ (κοινωνικού 
χαρακτήρα) που συγχρηματοδοτούνται από την Ευ¬ 
ρωπαϊκή Ένωση, οι έκτακτοι έλεγχοι που γίνονται στα 
ανωτέρω προγράμματα από τις αρμόδιες αρχές και την 
Ε.Ε. και η παροχή στοιχείων προς αυτούς. Εντός του πρώ¬ 
του τριμήνου του 2019 επρόκειτο να ξεκινήσει και να 
ολοκληρωθεί η πρόσληψη ΙΔΟΧ (προκήρυξη - επιλογή 
υποψηφίων- πρόσληψη) στην Π.Α.Μ.Θ. - (αριθμ. πρωτ. 
Δ.Δ.οικ 6081 ΑΔΑ:7Ζ6Τ7ΛΒ-ΔΣ9). Αποτύπωση των αλλα¬ 
γών του Οργανογράμματος και Περιγραμμάτων θέσεων 
για το Γ και Δ κύκλο της Κινητικότητας 2019. Εντός του 
τρέχοντος έτους πρόκειται να γίνει η τροποποίηση του 
Οργανισμού Εσωτερικής Λειτουργίας της Π.Α.Μ.Θ., η 
τροποποίηση ψηφιακών οργανογραμμάτων και περι¬ 
γραμμάτων θέσεων εργασίας (άρθρο 16 ν. 4440/2016). 

Το Τμήμα γραμματειακής Υποστήριξης θα πρέπει 
να υποστηρίξει το καινούριο σύστημα πρωτοκόλλου 
καθώς και την εφαρμογή συστήματος εφαρμογής της 
Ηλεκτρονικής Διακίνησης Εγγράφων καιΣύστημα ΗΡΙΔΑ 
(Εγκύκλιος του Υπουργείο Διοικητικής Ανασυγκρότησης 
26.7.2017/ΔΗΔ/60/24924) ΑΔΑ:ΩΥΠΔ465ΧΘΨ-5ΧΛ. 

Για το Τμήμα Ταμειακής Υπηρεσίας παρίσταται ανάγκη 
παροχής εργασίας πέραν του κανονικού ωραρίου για 
την έγκαιρη πληρωμή των δικαιούχων των χρηματικών 
ενταλμάτων μετά από σχολαστικό έλεγχο των δικαιολο- 

γητικών αυτών, είσπραξης και καταχώρησης όλων των 
εσόδων της Περιφερειακής Ενότητας Έβρου,διενέργεια 
συμψηφισμών και απόδοση στο δημόσιο και τα ασφα¬ 
λιστικά ταμεία οφειλών των δικαιούχων, αποστολή των 
βεβαιώσεων παρακράτησης φόρων στους δικαιούχους, 
καταχώρηση των στοιχείων κατασχέσεων και εκχωρή¬ 
σεων απαιτήσεων στα τηρούμενα μητρώα και έκδοση 
εντολών προς τους οικείους εκκαθαριστές αποδοχών για 
την επίσχεση των αποδοχών δημοσίων υπολόγων που 
καθυστερούν την απόδοση λογαριασμού και εισήγηση 
στον αρμόδιο Επίτροπο του Ελεγκτικού Συνεδρίου για 
τον καταλογισμό του υπερήμερου υπολόγου σύμφωνα 
με τις κείμενες διατάξεις. 

Ειδικά στις αρχές κάθε μήνα και αυστηρά μέσα στο 
πρώτο 15ημερο πρέπει να αποδοθούν οι κρατήσεις 
του προηγούμενου μήνα, να γίνει εξόφληση όλων των 
πληρωτέων επιταγών και συμφωνία των τραπεζικών λο¬ 
γαριασμών με τις τράπεζες ώστε να μπορούν να εκδο- 
θούντα στατιστικά στοιχεία της Περιφερειακής Ενότητας 
Έβρου. Επίσης στα πλαίσια του έργου του στατιστικού 
ανταποκριτή, έργο το οποίο έχει ανατεθεί με απόφα¬ 
ση του Περιφερειάρχη Α.Μ.Θ. στην προϊσταμένη του 
τμήματος τηςΤαμειακής Υπηρεσίας της Περιφερειακής 
Ενότητας Έβρου, έργο το οποίο ξεπερνά τα πλαίσια του 
τμήματος τηςΤαμειακής Υπηρεσίας, θα πρέπει αυστηρά 
μέσα στο πρώτο 10ημερο του επόμενου μήνα να εκδο- 
θούν τα στατιστικά στοιχεία για όλη την Περιφέρεια με 
τα οποία θα ενημερωθεί η βάση δεδομένων που τηρείται 
στο Υπουργείο Εσωτερικών, υπό την ευθύνη της Δ/νσης 
Οικονομικών των ΟΤΑ με την επιστημονική και τεχνική 
υποστήριξη της Ελληνικής ΕταιρείαςΤοπικής Ανάπτυξης 
και Αυτοδιοίκησης Α.Ε. (Ε.Ε.Τ.Α.Α.) και η ενημέρωση του 
Κεντρικού Κόμβου Διαλειτουργικότητας για την παροχή 
στοιχείων των ΟΤΑ β' βαθμού παράλληλα με την Διαδι- 
κτυακή Εφαρμογή της Ε.Ε.Τ.Α.Α. Α.Ε. Προκειμένου λοιπόν 
να ανταποκριθούμε στα αυστηρά χρονικά πλαίσια της 
εξόφλησης των Χ.Ε., τις απόδοσης των κρατήσεων και 
της έκδοσης των στατιστικών στοιχείων της Περιφέρει¬ 
ας, το οποίο αποτελεί πρόσθετο καθήκον που μας έχει 
ανατεθεί με απόφαση Περιφερειάρχη, (πέραν των αρμο¬ 
διοτήτων μας που προκύπτουν από τον οργανισμό εσω¬ 
τερικής υπηρεσίας της Περιφέρειας Α.Μ.0.), απαιτείται 
εργασία πέραν του κανονικού ωραρίου. 

Η) ΤΜΗΜΑ ΠΟΛΙΤΙΚΗΣ ΠΡΟΣΤΑΣΙΑΣ: 

Η Υπερωριακή απασχόληση καθίσταται απαραίτητη, 
καθόσον στα πλαίσια των αρμοδιοτήτων της Πολιτικής 
Προστασίας είναι δυνατόν να προκόψουν ξαφνικά έκτα¬ 
κτες, απρόβλεπτες και επείγουσες υπηρεσιακές ανάγκες 
οφειλόμενες σε εξαιρετικά αίτια, όπως μεταξύ άλλων 
κατά τις ακόλουθες περιπτώσεις. 

- Συντονισμός εμπλεκομένων φορέων για την αντι¬ 
μετώπιση φυσικών καταστροφών και τεχνολογικών 
ατυχημάτων κατά τη διάρκεια εκδήλωσης φαινομένων. 

- Σύγκληση εκτάκτων Συντονιστικών Οργάνων Πολιτι¬ 
κής Προστασίας (ΣΟΠΠ) μετά από έντονα καιρικά φαινό¬ 
μενα καθώς και φυσικές και τεχνολογικές καταστροφές. 

- Συντονισμός σε επιχειρήσεις έρευνας και διάσωσης 
αγνοουμένων. 


- Συντονισμός σε επιχειρήσεις μεταφοράς και απε- 
γκλωβισμού πληγέντων από έντονα καιρικά φαινόμενα 
(χιονοπτώσεις, παγετός, σεισμός, κατολισθήσεις). 

- Έλεγχος, επίβλεψη και συντήρηση του ασυρματικοιύ 
δικτύου νΗΡ της Περιφερειακής Ενότητας Έβρου. 

- Αποστολή εκτάκτων δελτίων επιδείνωσης καιρικών 
φαινομένων στους εμπλεκομένους φορείς, όταν αυτά 
αποστέλλονται κατά τις απογευματινές ώρες ή τα Σαβ¬ 
βατοκύριακα. 

- Ανταπόκριση σε κλίσεις σε συμβάντα που ειδοποι¬ 
είται η υπηρεσία μας από Πυροσβεστικές, λιμενικές και 
Αστυνομικές αρχές. 

- Ενημέρωση κοινού σχετικά με τη διακοπή κυκλο¬ 
φορίας οχημάτων από διάφορα απρόβλεπτα γεγονότα. 

Οι εργασίες που προκύπτουν κατά τις προαναφερθεί- 
σες περιπτώσεις αφενός μεν απαιτούν άμεση και δρα¬ 
στική διευθέτηση, αφετέρου δε τα πρόσθετα καθήκοντα 
που προκαλούνται δεν μπορούν να εκπληρωθούν πλή¬ 
ρως κατά την διάρκεια του τακτικού ωραρίου εργασίας 
των υπαλλήλων. 

Θ) Τμήμα Πληροφορικής: 

-Τεχνική υποστήριξη εκδηλώσεων που διεξάγονται 
υπό την αιγίδα της Περιφερειακής Ενότητας Έβρου στο 
Νομαρχείο τις απογευματινές ώρες, τεχνική υποστήριξη 
της δράσης της Ακαδημίας. 

- Προετοιμασία και τεχνική υποστήριξη έκτακτων 
και προγραμματισμένων δράσεων της Περιφερειακής 
Ενότητας Έβρου (συνέδρια, εκδηλώσεις τουριστικού/ 
πολιτιστικού ενδιαφέροντος), εκτός ωραρίου τις απο¬ 
γευματινές ή/και βραδινές ώρες και τα Σαββατοκύριακα. 

-Τεχνική υποστήριξη του γραφείου Αντιπεριφερει- 
άρχη και του τμήματος Πολιτικής Προστασίας σε περι¬ 
όδους κρίσεων που προκύπτουν από έκτακτα καιρικά 
φαινόμενα (πλημμύρες, πυρκαγιές) στους χώρους της 
Π.Ε. Έβρου τις απογευματινές ή/και βραδινές ώρες και 
τα Σαββατοκύριακα. 

- Επείγουσες αναρτήσεις και επεξεργασία περιεχο¬ 
μένου στον επίσημο ιστοχώρο της Π.Ε. Έβρου και της 
Π.Α.Μ.Θ. λόγω π.χ. προθεσμιών, αλλαγών. 

- Αναγκαστικές διακοπές λειτουργίας των πληροφορι¬ 
ακών συστημάτων που αποφασίζονται να γίνουν μετά 
τις 16:00 καθώς απαιτούν διακοπή σύνδεσης όλων των 
χρηστών από τα πληροφοριακά συστήματα ΟΠΣΝΑ: 
Ολοκληρωμένα Πληροφοριακά Συστήματα Νομαρχι¬ 
ακών Αυτοδιοικήσεων από τις εταιρείες υποστήριξης. 

- Ανάγκες ολοκλήρωσης τεχνικών εργασιών λόγω 
βλαβών όπως αποκατάσταση κομμένων οπτικών ινών 
ή τηλεπικοινωνιακών γραμμών, παραμετροποίηση δρο- 
μολογητών ή τηλεφωνικών κέντρων, αλλαγή υλικού 
(Εΐ3Γ0νν3Γθ). 

I) Γραφείο Αντιπεριφερειάρχη 

Η απασχόληση των υπαλλήλων που υπηρετούν στο 
γραφείο Αντιπεριφερειάρχη κρίνεται επιβεβλημένη για 
την αντιμετώπιση των αυξημένων υπηρεσιακών ανα¬ 
γκών, οι οποίες προκύπτουν από γεγονότα τα οποία δεν 
μπορούν να προβλεφθούν και να διεκπεραιωθούν στο 
πλαίσιο του κανονικού ωραρίου. Οι ανάγκες αυτές είναι 
ενδεικτικά: συσκέψεις με εκπροσώπους φορέων και συλ¬ 
λόγων, συνεργασίες με φορείς των Υπουργείων, υποδοχή 

εκπροσώπων - πρέσβεων και προξένων κρατών, αντι¬ 
μετώπιση εκτάκτων αναγκών που πλήττουν τον Έβρο 
σε θέματα πλημμυρών, χιονοπτώσεων, πυρκαγιών, ζω¬ 
ονόσων, θέματα διασυνοριακά και διακρατικά κλπ. Στα 
παραπάνω και για όποιο άλλο θέμα ανακΰψει κατά τις 
απογευματινές ώρες, είναι απολύτως απαραίτητη η διοι¬ 
κητική μέριμνα και υποστήριξη του Αντιπεριφερειάρχη. 

Εποχιακές ανάγκες προκύπτουν λόγω τις οργάνωσης 
και υποστήριξης της δράσης της ΠΑΜΘ «Ακαδημία - 
Δομή Δια Βίου Μάθησης ΠΑΜΘ» με την οργάνωση και 
υποστήριξη του διεθνούς αγώνα δρόμου νΐΑ ΕΟΝΑΤΙΑ 
ΚΙΙΝ, Χριστουγεννιάτικο Χορωδιακό Φεστιβάλ Νέων, Συ¬ 


ναυλία Θρησκευτικής Μουσικής, Φεστιβάλ νΐΑ ΕΟΝΑΤΙΑ, 
καθώς και όλες οι πολιτιστικές δράσεις που λαμβάνουν 
χώρα στο ΝΟΜΑΡΧΕΙΟ υπό την αιγίδα της Π.Ε. Έβρου. 

Οι υφιστάμενες υπηρεσιακές ανάγκες και οι αυξημένες 
υποχρεώσεις του Αντιπεριφερειάρχη Έβρου καθιστούν 
αναγκαίες και επιτακτικές τις μετακινήσεις του σε όλο το 
24ωρο και καθ'όλη τη διάρκεια της εβδομάδας (περιφε¬ 
ρειακό συμβούλιο, οικονομική επιτροπή, συναντήσεις σε 
όλη την περιφέρεια με φορείς). 

Το ύψος της δαπάνης που θα προκύψει θα καλυφθεί 
από τις πιστώσεις του προϋπολογισμού οικονομικού 
έτους 2019 και υπολογίζεται ως εξής: 


Δ/ΝΣΗ ΑΝΑΠΤΥΞΗΣ 



ΑΡΙΘΜΟΣ 

ΥΠΑΛΛΗΛΩΝ 

Εργασία καθ' υπέρβαση - 
Απογευματινή υπερωριακή 
μέχρι 22η ώρα/Ανά Εξάμηνο 

ΦΟΡΕΑΣ/ 

ΚΑΕ/ΠΡΟΫΠΟΛΟΓΙΣΜΟΣ 

ΣΥΝΟΛΟ ΥΠΑΛΛΗΛΩΝ 

11 

11*120=1.320 

4351.0511.0003 18.711,00€ 
4351.0511.0011 17.059,00€ 
4351.0511.0013 1.500,00€ 
4351.0511.0025 16.268,00€ 
4351.0511.0026 8.700,00€ 
4351.0511.0002 4.123,00€ 


Δ/ΝΣΗΤΕΧΝΙΚΩΝ ΕΡΓΩΝ ΚΑΙ ΑΠΟΚΕΝΤΡΩΜΕΝΟΤΜΗΜΑΤΕΧΝΙΚΩΝ ΕΡΓΩΝ ΟΡΕΣΤΙΑΔΑΣ 



ΑΡΙΘΜΟΣ 

ΥΠΑΛΛΗΛΩΝ 

Εργασία καθ' υπέρβαση - 
Απογευματινή υπερωριακή 
μέχρι 22η ώρα/Ανά Εξάμηνο 

ΦΟΡΕΑΣ/ 

ΚΑΕ/ΠΡΟΫΠΟΛΟΓΙΣΜΟΣ 

ΣΥΝΟΛΟ ΥΠΑΛΛΗΛΩΝ 

42 

42*120=5.040 

4311.0511.0001 20.000,00€ 


Δ/ΝΣΗ ΔΗΜΟΣΙΑΣ ΥΓΕΙΑΣ 



ΑΡΙΘΜΟΣ 

ΥΠΑΛΛΗΛΩΝ 

Εργασία καθ' υπέρβαση - 
Απογευματινή υπερωριακή 
μέχρι 22η ώρα/Ανά Εξάμηνο 

ΦΟΡΕΑΣ/ 

ΚΑΕ/ΠΡΟΫΠΟΛΟΓΙΣΜΟΣ 

ΣΥΝΟΛΟ ΥΠΑΛΛΗΛΩΝ 

21 

21*120=2.520 

4072.0511.0001 30.000,00€ 


Δ/ΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΟΡΕΣΤΙΑΔΑΣ 



ΑΡΙΘΜΟΣ 

ΥΠΑΛΛΗΛΩΝ 

Εργασία καθ' υπέρβαση - 
Απογευματινή υπερωριακή 
μέχρι 22η ώρα/Ανά Εξάμηνο 

ΦΟΡΕΑΣ/ 

ΚΑΕ/ΠΡΟΫΠΟΛΟΓΙΣΜΟΣ 

ΣΥΝΟΛΟ ΥΠΑΛΛΗΛΩΝ 

12 

12*120=1.440 

5391.0511.0001 8.500,00€ 


Δ/ΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΑΛΕΞΑΝΔΡΟΥΠΟΛΗΣ 



ΑΡΙΘΜΟΣ 

ΥΠΑΛΛΗΛΩΝ 

Εργασία καθ' υπέρβαση - 
Απογευματινή υπερωριακή 
μέχρι 22η ώρα/Ανά Εξάμηνο 

ΦΟΡΕΑΣ/ 

ΚΑΕ/ΠΡΟΫΠΟΛΟΓΙΣΜΟΣ 

ΣΥΝΟΛΟ ΥΠΑΛΛΗΛΩΝ 

17 

17*120=2.040 

4391.0511.0001 30.000,00€ 


Δ/ΝΣΗ ΑΓΡ. ΟΙΚΟΝΟΜΙΑΣ ΚΑΙ ΚΤΗΝΙΑΤΡΙΚΗΣ ΠΕ ΕΒΡΟΥ 



ΑΡΙΘΜΟΣ 

ΥΠΑΛΛΗΛΩΝ 

Εργασία καθ' υπέρβαση - 
Απογευματινή υπερωριακή 
μέχρι 22η ώρα/Ανά Εξάμηνο 

ΦΟΡΕΑΣ/ 

ΚΑΕ/ΠΡΟΫΠΟΛΟΓΙΣΜΟΣ 

ΣΥΝΟΛΟ ΥΠΑΛΛΗΛΩΝ 

25 

25*120=3.000 

4291.0511.0093 15.000,00€ 
4295.0511.0001 3.800,00€ 
4292.0511.0011 5.000,00€ 
4292.0511.0001 10.000,00€ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 52/30.01.2019 


Δ/ΝΣΗ ΔΙΟΙΚΗΤΙΚΟΥ ΟΙΚΟΝΟΜΙΚΟΥ 



ΑΡΙΘΜΟΣ 

ΥΠΑΛΛΗΛΩΝ 

Εργασία καθ'υπέρβαση - 
Απογευματινή υπερωριακή 
μέχρι 22η ώρα/Ανά Εξάμηνο 

ΦΟΡΕΑΣ/ 

ΚΑΕ / ΠΡΟΫΠΟΛΟΓΙΣΜΟΣ 

ΣΥΝΟΛΟΥΠΑΛΛΗΛΩΝ 

21 

21*120=2.520 

4072.0511.0001 30.000,00€ 



ΑΡΙΘΜΟΣ 

ΥΠΑΛΛΗΛΩΝ 

Εργασία καθ'υπέρβαση - 
Απογευματινή υπερωριακή 
μέχρι 22η ώρα/Ανά Εξάμηνο 

ΦΟΡΕΑΣ/ 

ΚΑΕ / ΠΡΟΫΠΟΛΟΓΙΣΜΟΣ 

ΣΥΝΟΛΟΥΠΑΛΛΗΛΩΝ 

4 

4*120=480 

4311.0511.0001 20.000,00€ 



ΑΡΙΘΜΟΣ 

ΥΠΑΛΛΗΛΩΝ 

Εργασία καθ'υπέρβαση - 
Απογευματινή υπερωριακή 
μέχρι 22η ώρα/Ανά Εξάμηνο 

ΦΟΡΕΑΣ/ 

ΚΑΕ / ΠΡΟΫΠΟΛΟΓΙΣΜΟΣ 

ΣΥΝΟΛΟΥΠΑΛΛΗΛΩΝ 

3 

3*120=360 

4072.0511.0001 30.000,00€ 



ΑΡΙΘΜΟΣ 

ΥΠΑΛΛΗΛΩΝ 

Εργασία καθ'υπέρβαση - 
Απογευματινή υπερωριακή 
μέχρι 22η ώρα/Ανά Εξάμηνο 

ΦΟΡΕΑΣ/ 

ΚΑΕ / ΠΡΟΫΠΟΛΟΓΙΣΜΟΣ 

ΣΥΝΟΛΟΥΠΑΛΛΗΛΩΝ 

6 

6*120=720 

4072.0511.0001 30.000,00€ 


ΤΜΗΜΑ ΠΟΛΙΤΙΚΗΣ ΠΡΟΣΤΑΣΙΑΣ Π.Ε. ΈΒΡΟΥ 


ΤΜΗΜΑ ΠΛΗΡΟΦΟΡΙΚΗΣ Π.Ε. ΈΒΡΟΥ 


Γραφείο Αντιπεριφερειάρχη 


• Οι ώρες απογευματινής εργασίας καθ' υπέρβαση του 
υποχρεωτικού ωραρίου ορίζονται ανά εξάμηνο χωρίς 
δυνατότητα αυξομείωσης μεταξύ των δυο (2) εξαμήνων 
μέχρι εκατόν είκοσι (120) για κάθε υπάλληλο, ήτοι 19.440 
ώρες/εξάμηνο (162 υπάλληλοι * 120 ώρες) και 38.880 ώρες 
ετησίως (19.440*2). Οι ανωτέρω υπάλληλοι δικαιούνται 
υπερωριακής αποζημίωσης, μόνο στην περίπτωση που 
δεν είναι δικαιούχοι άλλης υπερωριακής αποζημίωσης 
από οποιονδήποτε φορέα για το ίδιο χρονικό διάστημα. 

■ Για κάθε υπηρεσία της Περιφερειακής Ενότητας 
Έβρου από τις προαναφερόμενες θα εκδοθεί απόφαση 
συγκρότησης συνεργείου υπερωριακής απασχόλησης, 
στην οποία θα αναφέρονται ονομαστικά οι συμμετέχο- 


ντες υπάλληλοι, το αντικείμενο απασχόλησης, το χρονικό 
διάστημα και οι ώρες απασχόλησης για τον κάθε ένα, 
κατά μήνα. 

• Ο Προϊστάμενος της κάθε Υπηρεσίας θα βεβαιώνει 
την υπερωριακή απασχόληση των υπαλλήλων και το 
υπερωριακά παρασχεθέν έργο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 8 Ιανουάριου 2019 
Η Εκτελεστική Γραμματέας 
ΖΩΗ ΚΟΣΜΙΔΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γηεΐ5ί6ΐ·.θ1(4>6ί.αΓ 






























